**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

**Ügyiratszám: K/224-24/2023.**

**J E G Y Z Ő K Ö N Y V**

Készült **2023 november 23-án 9:30 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Csiki István, Velkyné Ball Andrea, Gelencsér Attila, Keszei Balázs, Dr. Koczor Gábor Lajos.
* Dr. Nagy Edina aljegyző,
* Dr. Dömötör Ramóna mb. igazgatási osztályvezető,
* Raposa Helga intézményvezető,
* Révész József intézményvezető,
* Eső Attila Kft. igazgató,
* Lintner Dénes megbízott,
* Dr. Kovács Györgyi hivatalvezető,
* Molnárné Király Judit szakügyintéző,
* Simonitsné Vass Kinga szakügyintéző,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket. Elmondja, hogy Molnár Zoltán igazoltan van távol. **Fekete-Pataki Edit** bizottsági elnök megállapítja, hogy a bizottság **6 fővel határozatképes.**

**Fekete-Pataki Edit** szavazásra bocsátja a napirendet, amit a bizottság egyhangúlag, **6 igen** szavazattal elfogad.

**N A P I R E N D:**

1. Kőszeg Város Önkormányzata Képviselő-testületének az önkormányzati tulajdonban lévő lakások és helyiségek bérletéről szóló 26/2004. (X. 1.) önkormányzati rendelet, valamint Kőszeg Város Önkormányzata Képviselő-testületének az önkormányzati tulajdonú lakások bérleti díjáról szóló 7/2019. (III. 29.) önkormányzati rendelet módosítása

Előadó a polgármester nevében: dr. Dömötör Ramóna mb. igazgatási osztályvezető

2. Tájékoztató Kőszeg Város és a Kőszegi Járás munkaerő-piaci helyzetéről

Előterjesztő: dr. Kapiller Sarolta Kőszegi Járási Hivatal vezetője

1. Tájékoztató Kőszeg város népegészségügyi helyzetéről

Előterjesztő: dr. Kovács Györgyi Szombathelyi Járási Hivatal vezetője

1. A házi segítségnyújtásra és szociális étkeztetésre kötött feladat-ellátási szerződés meghosszabbítása

Előadó a polgármester nevében: dr. Dömötör Ramóna mb. igazgatási osztályvezető

1. Döntés az orvosi ügyelet eszközeinek a beszerzésével kapcsolatban

Előadó a polgármester nevében: dr. Dömötör Ramóna mb. igazgatási osztályvezető

1. Kőszeg, Árpád tér 23. 1. em. 9. szám alatti lakás bérbeadási mód meghatározása

Előadó a polgármester nevében: dr. Dömötör Ramóna mb. igazgatási osztályvezető

1. **napirendi pont**

**Kőszeg Város Önkormányzata Képviselő-testületének az önkormányzati tulajdonban lévő lakások és helyiségek bérletéről szóló 26/2004. (X. 1.) önkormányzati rendelet, valamint Kőszeg Város Önkormányzata Képviselő-testületének az önkormányzati tulajdonú lakások bérleti díjáról szóló 7/2019. (III. 29.) önkormányzati rendelet módosítása**

**Előadó a polgármester nevében: dr. Dömötör Ramóna mb. igazgatási osztályvezető**

**Dr. Dömötör Ramóna** rövidenismerteti az előterjesztést. Elmondja, hogy felülvizsgálatra került az önkormányzati tulajdonban lévő lakások és helyiségek bérletéről szóló 26/2004. (X.1.) számú önkormányzati rendelet, valamint az önkormányzati tulajdonú lakások bérleti díjáról szóló 7/2019. (III.29.) önkormányzati rendelet a Vas Vármegyei Kormányhivatal lakásrendeletekre vonatkozó célellenőrzéséhez kapcsolódóan. Pontosításra kerültek a rendeletek bevezető részei, valamint technikai jellegű módosításokra is sor került. A bérbeadó az alaplakbérek mértékének 20 %-kal történő emeléséről is javaslatot tett valamennyi kategóriában, melyet röviden ismertet. Megköszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **rendelet módosítást,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**95/2023. (XI.23.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy az önkormányzati tulajdonban lévő lakások és helyiségek bérletéről szóló 26/2004. (X.1.) számú önkormányzati rendelet, valamint az önkormányzati tulajdonú lakások bérleti díjáról szóló 7/2019. (III.29.) önkormányzati rendelet módosítását fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Tájékoztató Kőszeg Város és a Kőszegi Járás munkaerő-piaci helyzetéről**

**Előterjesztő: dr. Kapiller Sarolta Kőszegi Járási Hivatal vezetője**

**Lintner Dénes** Dr. Kapiller Sarolta hivatalvezető megbízásából röviden ismerteti az előterjesztést. Elmondja az álláskeresők arányának alakulását a járásokban és Kőszegen, a regisztrált álláskeresők jellemzőit és összetételét. A javuló munkaerő-piaci folyamatok és mutatók mellett kedvezőtlen tendenciák is jelen vannak a térség munkaerő-piacán. Ilyen negatív folyamat az 50 év feletti és a tartós (legalább 1 éve) regisztrált álláskeresők magas aránya.

Az 50 év felettiek elhelyezkedési problémáit jól jelzi, hogy körükben lényegesen magasabb a tartós álláskeresők aránya. Az összes álláskereső 32%-a nem talált egy éve munkát a járásban, az 50 év felettiek körében ez az arány 60% volt. Kőszegen ennél magasabb, 63,5%. Ezt követően röviden ismerteti az európai Uniós forrásokat, a GINOP és a TOP programokat, valamint a közfoglalkoztatásban részt vevők összetételét és havi átlagos számát. Kérdésekre szívesen válaszol.

**Gelencsér Attila** érdeklődik, hogy mi az oka, hogy az 50 év felettiek aránya ennyire magas Kőszegen 63,5%?

**Lintner Dénes** elképzelhetőnek tartja leginkább a szakmunkások körében, hogy a szerzett szakmunkás képzettségük már nem releváns a mai munkaerőpiacon. Hogy miért ennyire magas a %, a kérdésre a válasz, egy komoly utánajárást igényelne.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**96/2023. (XI.23.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Vas Vármegyei Kormányhivatal Kőszegi Járási Hivatalának Kőszeg Város és a Kőszegi Járás munkaerő-piaci helyzetéről szóló tájékoztatóját fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Tájékoztató Kőszeg város népegészségügyi helyzetéről**

**Előterjesztő: dr. Kovács Györgyi Szombathelyi Járási Hivatal vezetője**

**Dr. Kovács Györgyi** köszönti a megjelenteket. Elmondja, hogy a tájékoztatótMolnárné Király Judit és Simonitsné Vass Kinga közegészségügyi-járványügyi szakügyintézők állították össze, ezért át is adja a szót.

**Molnárné Király Judit** röviden ismerteti a Kőszeg város demográfiai adatait, vízhigiénét, talajhigiénét, vízellátást, kommunális- és szelektív hulladék helyzetét, temetők működtetését, közterületek ellenőrzését, rendezvénytartási engedélyeket, szálláshelyek ellenőrzéseit, veszélyes anyagok engedélyezését, élelmezés-egészségügyhöz kapcsolódóan a diétás étkeztetést, táplálkozás-egészségügyi vizsgálatok eredményét, bölcsődék felmérését és bővítését.

**Simonitsné Vass Kinga** pedig rövid tájékoztatást ad a Kőszeg város egészségügyi szolgáltatásairól és ellátásokról, mely folyamatosan biztosítva volt 2022. évében. Tájékoztatást ad a járványügyi helyzetről, ápolás szakfelügyeletéről, gyermek- és ifjúsági egészségügyről, védőnői szolgálatról végezetül a családvédelmi szolgálatról. Megköszöni a figyelmet.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**97/2023. (XI.23.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Vas Vármegyei Kormányhivatal Szombathelyi Járási Hivatalának Kőszeg város 2022. évi népegészségügyi helyzetéről szóló tájékoztatóját fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A házi segítségnyújtásra és szociális étkeztetésre kötött feladat-ellátási szerződés meghosszabbítása**

**Előadó a polgármester nevében: dr. Dömötör Ramóna mb. igazgatási osztályvezető**

**Dr. Dömötör Ramóna** elmondja, hogy a feladat-ellátási szerződést határozott időre 2021. január 1-től 2023. december 31-ig kötöttük. Kalincsák Balázs intézményvezető jelezte a Hivatal felé, hogy továbbra is szeretnék mindkét szociális alapszolgáltatást ellátni, ezért a lejáró szerződés jelenleg hatályos feltételek szerinti meghosszabbítását kérte három évre. A házi segítségnyújtás szolgáltatást továbbra is évente 1.120.000 Ft összegű alapdíjért, továbbá a tárgynegyedévi ellátotti létszám alapján negyedévente 9.525 Ft/ fő díjért tudja biztosítani. A szociális étkeztetés szolgáltatást évente továbbra is 530.000 Ft alapdíjért és tárgynegyedévi ellátotti létszám alapján negyedévente 4.450 Ft/fő díjért tudja biztosítani.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**98/2023. (XI.23.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Város Önkormányzata és a Társult Evangélikus Egyházközség Nemescsó között a 2020. október 30-án kelt feladat-ellátási szerződés módosítását egységes szerkezetben 2024. január 1-jei hatállyal a melléklet szerinti tartalommal hagyja jóvá és hatalmazza fel a polgármestert a szerződés aláírására, egyidejűleg rendelje el a feladat teljesítését biztosító fedezetnek a 2024. évi költségvetésbe történő beépítését.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Döntés az orvosi ügyelet eszközeinek a beszerzésével kapcsolatban**

**Előadó a polgármester nevében: dr. Dömötör Ramóna mb. igazgatási osztályvezető**

**Dr. Dömötör Ramóna** röviden ismerteti az előterjesztést. Elmondja, hogy a feladat ellátására a Pusztai Egészségügyi Bt-vel kötött szolgáltatási szerződés 2023. november 30-án lejár. Az orvosi ügyelet ellátási kötelezettsége 2023. december 1. napjával Kőszeg Város Önkormányzatától az állami mentőszolgálathoz kerül át. A Mentőszolgálat részéről megtekintésre került a Rákóczi F. utca 19. szám alatt található ügyeleti helyiség. A Mentőszolgálat jelezte, hogy az orvosi ügyeleti eszközök, valamint berendezések beszerzését saját forrásból biztosítják. A november 3-ai helyszínbejáráson azonban kérték az Önkormányzat segítségét, hogy az ügyeleti helyiségben található konyhabútor, illetve kazán beszerzése az Önkormányzat részéről történjen. A Pusztai Eü. Bt. által megküldött árajánlat alapján a konyhabútor 100.000, - Ft, kazán pedig 150.000, -Ft.

**Fekete-Pataki Edit** érdeklődik, hogy a konyha mit tartalmaz?

**Dr. Dömötör Ramóna** röviden ismerteti a berendezési tárgyakat.

**Gelencsér Attila** elmondja, hogy egy kazánszerelővel konzultált. A kazán állapota indokolttá teszi a kért árat. Amennyiben egy új készülék lenne megvásárolva, 350.000 Ft költséget jelentene melyhez még a beszerelési költség is ilyen összeget jelentene. Azzal egyetért, hogy a bútorért kért ár messze van a bútorok értékétől. Tekintettel az előző bizottsági ülésen megtárgyalásra kerülő orvosi ügyelet eszközeinek beszerzésével kapcsolatban, azt javasolja, hogy ezt a vitát most engedjék el és a határozati javaslatban szereplő összeg kerüljön elkülönítésre.

**Fekete-Pataki Edit** érdeklődik, hogy mikor szerelték be a kazánt?

**Gelencsér Attila** tudomása szerint 5-6 éve.

**Fekete-Pataki Edit** szerint hiába 5-6 éves, de van egy értékcsökkenése a kazánnak.

**Gelencsér Attila** hozzáfűzi, hogy az Önkormányzat ne alacsonyodjon le, hogy 100.000 Ft-os bútoron vitatkozik..

**Velkyné Ball Andrea** hozzáfűzi, hogy a gázóra elvitele és visszahozatala is plusz költséggel jár.

**Fekete-Pataki Edit** javaslatot tesz, hogy 200.000 Ft összeget különítsenek el orvosi ügyeleti helyiségben található konyhabútor, valamint kazán megvásárlásához, melyet a **bizottság** **1 igen és 5 nem szavazattal elutasít.**

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot** melyet a bizottság **5 igen és 1 nem** szavazattal elfogad.

*A bizottság az alábbi határozatot hozza:*

**99/2023. (XI.23.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Pusztai Egészségügyi Bt.-től történő, a Kőszeg, Rákóczi F. u. 19. szám alatti orvosi ügyeleti helyiségben található konyhabútor, valamint kazán megvásárlásához 250.000, -Ft összeget különítsen el az önkormányzat 2023. évi költségvetésében az 5. melléklet I. Beruházások 12. sora „Új temető eszközbeszerzés” előirányzat terhére.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg, Árpád tér 23. 1. em. 9. szám alatti lakás bérbeadási mód meghatározása**

**Előadó a polgármester nevében: dr. Dömötör Ramóna mb. igazgatási osztályvezető**

**Dr. Dömötör Ramóna** ismerteti az előterjesztést. Elmondja, hogy a Kőszegi Városüzemeltető és Kommunális Szolgáltató Nonprofit Kft. jelezte, hogy a Kőszeg, Árpád tér 23. 1. em. 9.szám alatti lakás megüresedett. A bérbeadó a lakás bérbeadását szociális alapon javasolja. Kéri a napirendi pont megtárgyalását.

**Csiki István** elmondja, hogy a képek alapján ez egy jó állapotban lévő lakás. Szerinte piaci alapon is megállná a helyét, mellyel Gelencsér Attila is egyet értett. Ezt követően kérnek tájékoztatást a bérbeadótól, mivel a képek alapján jó állapotú, nem penészes.

**Eső Attila** elmondja, hogy tekintettel a környékre és együttesen a lakás állapotára hozta azt a döntést, hogy szociális alapon kerüljön bérbeadásra.

**Keszei Balázs** óvatosságra inti a bizottsági tagokat. Ne az legyen a szempont, hogy csak akkor lehet szociális lakás, ha rossz a lakás állaga, minősége.

**Velkyné Ball Andrea** hozzáfűzi, hogy lesz egy zárt ülés keretében tárgyalandó napirendi pont is és 3 pályázó azért kerül elutasításra, mert alacsony összegű jövedelmük miatt nem férnek bele a piaci alapú lakás pályázatba. Úgy érzi, hogy nagyon nagy szükség van szociális alapú lakásokra. Mindig is lesznek olyan pályázók, akik anyagi helyeztük miatt nem tudnak piaci alapú lakásra pályázni. Megköszöni a figyelmet.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot** melyet a bizottság egyhangúlag, **6 igen** szavazattal elfogad.

*A bizottság az alábbi határozatot hozza:*

**100/2023. (XI.23.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága a Kőszeg, Árpád tér 23. I.em. 9. szám alatti 28 m² alapterületű, komfortos önkormányzati bérlakást **szociális** alapon kívánja bérbe adni. Egyidejűleg felhatalmazza a bizottság elnökét a lakásra vonatkozó pályázat kiírására.

Felelős: Fekete-Pataki Edit, a bizottság elnöke

Határidő: 2023. november 30.

**Fekete-Pataki Edit** az egyebek keretében Kiss Zoltán Miksa képviselő társuk megkeresését olvassa fel, melyet neki írt e-mailben.Javasolja, hogy Cvetkov Nikolaj Anatolevics és Levin Ivan Ivanovitcs díszpolgári címének visszavonását, méltatlanság címén. Ezt követően röviden ismerteti az e-mail váltást. Az ügy rövid megtárgyalását követően Fekete-Pataki Edit megkéri a bizottság tagjait és a Hivatalt, mivel ez az ügy szakmai és körültekintő utánajárást igényel, hogy járjanak utána, a felvetéseknek.

Mivel több hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést 10.20-kor berekeszti.

Kelt, mint az első oldalon.

Fekete-Pataki Edit

bizottsági elnök bizottsági tag